
ÆR 

DIN 

MODER! 

Hun  fødte  dig.  For  dig  nedgik  hun  i  Dødens  Skyggedal; 
men  hun  gjorde  det  med  Glæde,  for  det  var  for  at  give 
dig  Livet. 

Hun  underviste  dig.  I  dit  udfoldende  Sind  udøste  hun 
Kundskaben  om  de  evige  Sandheder,  hvorigennem  du  kan 
opnaa  Lykke  i  denne  vidunderlige  Verden,  som  hun  har 
bragt  dig  ind  i.  Hun  lærte  dig  at  bede,  at  have  Tro,  at 
være  ren,  at  være  ærlig  og  god. 

Hun  opdrog  dig.  Naarsomhelst  din  Fod  var  ved  at  snuble, 
understøttede  hun  dig,  for  at  du  ikke  skulde  falde.  Hun 
opdrog  dig  til  at  være  lovlydig  og  til  at  være  Herre  over 
dig  selv.  Taalmodigt  hjalp  hun  dig  at  danne  en  ædel  Ka- 
rakter. 

Hun  vejledte  dig.  Naar  Livets  Kampe  forvirrede  dig, 
naar  du  var  i  Tvivl  om,  hvilken  Holdning  du  skulde  tage, 
ledede  hun  dig  ved  sine  vise  Raad.  Saaledes  opnaaede  du 
jordisk  Magt  og  indre  Fred.  Erindringen  om  hendes  Lær- 
domme staar  som  en  altid  nærværende  Skildvagt,  pegende 
mod  ærlig  Stræben. 

Hun  troede  paa  dig.  Den  Opgave,  du  syntes  var  uden- 
for  din    Rækkevidde,   forsikrede   hun  dig  laa  indenfor  din 

Synsvinkel.  Ved  hendes  Tro  voksede  dit  Mod,  og  din  Selv- 
sikkerhed forøgedes.  Ingen,  endog  ikke  du  selv,  var  mere 
stolt  over  dine  Opnaaelser. 

Hun  forstod  dig.  Bedre  end  nogen  anden  fattede  hun 
dine  Motiver  og  Idealer.  Hun  forstod  dig,  naar  andre  mis- 
forstod dig.  Til  hende  gik  du  med  dine  Byrder  sikker  paa, 
at  dine  Ord  og  Hensigter  ikke  vilde  blive  mistydet.  Hun  he- 
lede dine  Saar.  Lykkelig  er  du,  hvis  du  kan  aabne  dit 
Hjerte  for  din  Moder! 

Hun  var  uforandret  i  sin  Kærlighed  til  dig.  Venner  kunde 
maaske  svigte  dig;  Uheld  overmande  dig;  Vanære  skæmme 
dig;  men  hendes  Kærlighed  til  dig  forblev  uforandret  og 
usvækket.  Som  du  led,  led  hun.  Paa  hendes  Kærlighed 
kunde  du  altid  stole. 

Hun  er  dit  helligste  Minde.  Blandt  Gaarsdagens  Erin- 
dringer, der  paavirker  dine  Handlinger  i  Dag,  staar  Mindet 
om  Moder  forrest.  Hendes  Kærlighed  var  uselvisk;  hendes 
Opofrelser  uden  Tal;  hendes  Motiver  derfor  af  fuldkom- 
men Renhed.  Hun  er  dit  største  jordiske  Ideal.  Følger  du 
hendes  Anvisninger,  vil  du  opnaa  Glæde  og  Tilfredshed  i 
Livet . 

Hun  venter  paa  dig.  Lever  hun,  venter  hun  i  stille  For- 
ventning dit  Besøg.  Er  hun  gaaet  hinsides  Sløret,  venter 
hun  ogsaa  der  paa  dig  og  vil  gaa  dig  i  Møde  ved  din 
Ankomst.  Mødet  med  hende,  enten  det  er  her  eller  hisset, 
er  et  herligt  Privilegium.  Ingen  kan  have  større  Ærgerrig- 
hed end  at  være,  som  vore  retfærdige  Mødre  ønsker,  vi 
skal  være.  Ophøjet  er  deres  Glæde,  som  lever  saaledes,  at 
deres  Forbindelse  med  Moder  aldrig  faar  Ende. 

(Millennial  Star,  Maj   1928). 

<$> 


»$Hin  SM.od.ev  har  været  alt  for  mig.  SHun  satte  mig  et  Sk' 
sempel  paa  SKærlighed,  (Opofrelse  og  fflSrlighed.  £Hendes  JEiv 
var  en  ^Prædiken,  som  endnu  i  Qag  klinger  i  min  Sjæl.  Sn  af 
hovedgrundene  til,  at  jeg  er  {Præsident  for  SKirken  i  Qag  er, 
at  jeg  har  fulgt  min  9Hoders  £Raad  og  brændende  Vidnesbyrd 
om  vor  tHene  ffesu  SKristi  guddommelighed«-. 

{Præsident  SHeber  fjf.  £>rant. 
*  *  * 

»tfllt,  hvad  jeg  er  og  haaber  at  blive,  skylder  jeg  min  Sngel 

af  en  SWoder«. 

fffbraham  JCincoln. 

y>Sndogsaa  han,  der  døde  for  os  paa  SKorset  mindedes  i  sin 

sidste  %imes  usigelige  dødskamp  sin  PHoder,  som  for  at  lære 

os,  at  denne  hellige  Kærlighed  skulde  være  ver  sidste  jordiske 

'Sanke,   det   sidste  paa  Jorden,  som  vor  Sjæl  skulde  tage  Sif' 

sked  med  ved  dens  CFlugt  til  SHimlen«. 

J?ongfellow. 

*  *  * 

»<^W  kunde  ikke  være  overalt,  derfor  skabte  han  SHødrene«. 

fjfødisk  Ørdsprog. 

»2Wn,  se  ind  i  disse  Øjne.  £yt  til  denne  kære  Stemme,  læg 

9Hærke   til   'Berøringen  af  hendes  milde  EHaandstrøg ;  paaskøn 

denne  <£ivets  største   <jave  —  en  kærlig  SModer.  £æs  den  ufaU 

telige   tKærlighed,  [der  findes  i  disse  Øjne,  den  Bekymring  og 

fTISngstelse,   hun  nærer  for  jer.  Senere  hen  i  Mvet  kan  3  faa 

Venner,    gode    og   oprigtige    Venner:  men    aldrig  nogen,  som 

nærer  den  samme  uselviske  ^Kærlighed  og  Ømsorg  for  jer  som 

jeres  SModer«. 

£ord  SMacaulay. 

SHor. 

Saa  sælsomt  har  Verden  rullet  sin  Gang; 

men  engang  vil  den  forgå a. 

Dens  Historie  har  været  en  skiftende  Sang, 

med  Toner  og  Storme  som  faa. 

Men  ud  fra  Historiens  Blade  og  Flor, 

der  skinner  et  Navn  —  det  er  Mor. 

Om  jeg  kaster  et  Blik  ud  i  Verden  graa, 

da  møder  jeg  kun  Sorg  og  Savn. 

De  ædleste  Tanker  er  ved  at  forgaa, 

som  var  bestemte  til  at  gøre  Gavn. 

Det  Navn,  som  kan  opbygge  Tanken  saa  stor 

til  ædel  Fremgang,  det  Navn,  det  er  —  Mor, 

Naar  som  Børn  vi  faldt  og  stødte  vor  Fod 
og  Smaasorger  tynged  vort  Sind, 
da  kom  hun  vor  frelsende  Engel  saa  god. 
Med  kærlige  Ord  hun  klapped  vor  Kind. 
Den  Kvinde  var  fyldt  med  Kærlighed  stor, 
var  nobel,  var  fin,  min  elskede  Mor. 

Om  Verdens  Statsmænd  i  Syd  og  i  Nord, 
fra  Østen  til  fjerneste  Vest 
vilde  søge  at  styre  med  selvsamme  Ord, 
da  vilde  Livet  blive  en  Glædens  Fest. 
Med  Kærligheds  Ild,  med  Ømhed  saa  stor 
hun  styrer  fremad,  vor  elskede  Mor. 

Richard  Nielsen,  Aarhus: 

„Kendsgerninger  eller  Opdigtelse". 

Af  Ældste   Nephi  Jensen. 


Forfatteren  har  en  Ven  i  Salt  Lake  City,  som  er  blevet 
lidt  skeptisk  i  de  senere  Aar.  Sædvanligvis,  naar  han  mø- 
der mig,  plejer  han  spøgende  og  sarkastisk  at  hentyde  til 
en  eller  anden  af  vore  Lærdomme.  Nogle  af  disse  kritiske 
Bemærkninger  har  været  rettet  imod  Mormons  Bog.  Ved 
en  vis  Lejlighed,  da  han  lod  haant  om  min  Tro  paa  Mor- 
mons Bogs  Ægthed,  spurgte  jeg,  hvad  der  var  hans  Me- 
ning om  dette  Værk. 

„Det  er  slet  og  ret  Opdigtelse",  lød  Svaret. 
Dette  er  en  temmelig  omfattende  Kritik.  Findes  der  noget 
Fundament    for   den?    Er   Mormons    Bog  kun    Opdigtelse, 

eller   er   den   en   autentisk  Be- 
retning? 

Lad   os  som  Besvarelse  paa 
dette  Spørgsmaal  begrænse  vort 
Studium   til  I.  Nephi  Bog,  det 
første  Afsnit  af  Mormons  Bog. 
„   T*T„  "^h    a  I  !•  Nepi  Bog>  5-  Kapitel,  for- 

«0g  de  skulle  være  et  i  min  Haand«  r  »'  r         ' 

Ezek.  37-.  i9.  tælles  der  os,  at  Lehi,  Hovedet 

for  den  Familie,  som  kom  til 
det  vestlige  Kontinent  omkring  Aar  600  f.  Kr.,  var  af  Is- 
raels Hus,  gennem  Josefs  Sæd.  Med  andre  Ord  skulde  de 
amerikanske  Indianere  i  Følge  Mormons  Bogs  Beretning 
være  af  israelitisk  Herkomst.  Er  dette  rigtigt?  I  T.A.Wil- 
lards  Bog:  „The  City  of  the  Sacred  Well"  („Byen  ved  den 
hellige  Brønd")  udgivet  i  1926,  findes  der  paa  Side  36  følgende 
Fodnote: 

„I  en  Artikel  skrevet  til  „Harper's  Magazine"  af  Mr.  Ed- 
ward Huntington,  bliver  der  hentydet  til  Nutidsmayaernes 
jødiske  Ansigtstræk,  og  jeg  har  ofte  iagttaget  Ligheden. 
En  fremragende  Yucatanskribent  betragter  Muligheden  af 
Mayaernes  jødiske  Oprindelse  for  at  være  den  vægtigste 
af  de  adskillige  Teorier,  jeg  har  nævnt". 

I  I.  Nephi  Bog,  2.  Kapitel,  finder  vi,  at  Hovedskikkelserne 
ved  Sydamerikas  første  Kolonisation  var  fire  Sønner.  I  det 

samme  Kapitel  fortælles  der  ogsaa,  at  Nephi,  den  yngste 
af  disse  Brødre,  blev  deres  Leder.  Her  er  to  bestemte  Ud- 
sagn angaaende  Sydamerikas  første  Beboelse.  Er  denne 
Del  af  Beretningen  sand? 

Baldwin  giver  i  sit  Værk  „Ancient  America"  („Oldtids- 
amerika")  Side  264,  følgende  Citater  fra  Montesinos: 

„Den  (Sydamerikas  Civilisation)  blev  grundet",  siger  han, 
„af  et  Folk,  ledet  af  fire  Brødre,  som  bosatte  sig  i  Kuzco- 
dalen.  Den  yngste  af  disse  Brødre  indtog  den  øverste 
Myndighed  og  blev  den  første  af  en  lang  Række  Regenter". 

Daniel  Brinton,  en  senere  Skribent  om  amerikansk  Ar- 
kæologi, giver  i  sit  Værk  „Myths  of  the  New  World", 
(Myter  om  den  nye  Verden),  Side  94,  en  lignende  Beret- 
ning om  Sydamerikas  Kolonisation: 

„Der  findes  næppe  een  Nation  paa  dette  Kontinent,  som 
ikke  synes  at  have  en  eller  anden  ubestemt  Tradition  om  at 
skulle  stamme  fra  fire  Brødre;  engang  at  skulle  været  le- 
det af  fire  Førere  eller  Fyrster. 

I  I.  Nephi  Bog,  3.  Kapitel,  fortælles  der  os,  at  Lehi, 
kort  efter  at  have  forladt  Jerusalem,  gennem  en  Drøm  fik 
Befaling  om  at  sende  sine  fire  Sønner  tilbage  til  Jerusa- 
lem efter  nogle  Messingplader,  som  indeholdt  en  Optegnelse 
over  deres  Forfædre,  og  at  Laman,  den  ældste  Broder,  før- 
end disse  Optegnelser  blev  erholdt,  blev  vred  paa  sin 
yngste  Broder  Nephi  og  forsøgte  at  overtale  ham  til  at 
gaa  fra  sin  Beslutning  om  at  komme  i  Besiddelse  af  Pladerne. 

Er  denne  Beretning  en  Kendsgerning  eller  kun  Opdigtelse? 

T.  Athol  Joyce  siger  i  sit  Værk  „South  American  Ar- 
chaeology"  (Sydamerikansk  Arkæologi")  Side  79: 

„Manco  blev  øjensynligt  misundelig  paa  sine  Brødre  og 
forsøgte  at  udrydde  dem;  men  Beretningen  om  deres  Skæbne 
er  blevet  prydet  med  overnaturlig  Glans.  Ayar  blev  over- 
talt til  at  vende  tilbage  efter  visse  Guldvaser  og  en  Lama- 
figur, som  skulde  være  ladt  tilbage  i  en  Hule". 

Det  er  ikke  vanskeligt  at  finde  nogen  Bekræftelse  paa 
Nephis  Historie  om  Tilbagerejsen  efter  Messingpladerne 
her  i  dette  Citat. 

I  I.  Nephi,  3.  Kapitel:  16.  Vers  fortælles  der  os,  at  Ne- 
phiterne   fik   et   særligt   Kompas,    som   ledede    dem  til  det 

forjættede  Land,  Findes  der  nogen  Garanti  for  denne  Hi- 
stories Sandfærdighed? 

Joyce  fortæller  i  sit  Værk  „South  American  Archaelogy" 
(„Sydamerikansk  Arkæologi"),  Side  79,  om  denne  Tradition. 

„Lederen  Manco  bar  Guldstaven,  der  i  Følge  en  Profeti, 
vilde  synke  i  Jorden  paa  det  Sted,  der  af  Skæbnen  var  be- 
stemt som  deres  fremtidige  Hjem.  Denne  Stav  var  sand- 
synligvis kun  et  Redskab,  hvormed  man  kunde  prøve  Jord- 
lagets Dybde  og  derved  konstatere  dets  Frugtbarhed", 

„Det  vil  ses,  at  Egenskaberne  ved  Nephis  Kompas  og 
Mancos  Guldstav  var  de  samme.  Ingen  af  Delene  fungerede 
som  et  almindeligt  Kompas.  Begge  bistod  til  Opdagelsen 
af  „det  forjættede  Land". 

I  I.  Nephi  Bog,  3.  Kapitel,  fortælles  der  os,  at  det  Folk, 
der  først  bosatte  sig  i  Sydamerika,  blev  opkaldt  efter  deres 
Leder.  Er  det  en  Kendsgerning,  at  Sydamerikas  første  Ko- 
lonister blev  opkaldt  efter  deres  første  Leder?  Professor 
Joyce  fortæller  os: 

„Indvandrerne,  kaldt  Care  efter  deres  første  Leder,  be- 
mægtigede sig  en  Del  Landsbyer,  og  da  de  var  bedre 
bevæbnet  og  mere  krigerske  end  de  indfødte,  havde  de 
Held  med  at  befæste  sig  stærkt  i  Landet".  (Side  52). 

I  I.  Nephi  Bog  faar  vi  Oplysning  om,  at  Amerika  var 
Nephiternes  forjættede  Land.  Hvad  siger  Traditionen  her- 
om? Lad  os  igen  citere  fra  Mr.  Joyce: 

„Ayar  var  den  sidste,  som  omkom.  Han  havde  Vinger, 
og  da  de  rejsende  kom  deres  forjættede  Land  i  Sigte,  bad 
hans  Broder  ham  flyve  op  paa  Toppen  af  den  Bakke,  hvor 
senere  det  store  Soltempel  kom  til  at  staa,  og  bosætte 
sig".  (Side  79). 

Findes  der  ikke  her  en  slaaende  Overensstemmelse  mel- 
lem Nephis  Historie  og  Arkæologernes  Opdagelser  af  hi- 
storiske Begivenheder?  Hvor  finder  vi  Forklaringen  paa  denne 
Harmoni  mellem  Mormons  Bogs  Beretning  og  Videnskabs- 
mændenes Fund?  Det  er  tydeligt,  at  begge  er  baseret  paa 
Fakta.  Kan  vi  komme  uden  om  den  Slutning,  at  den  Mand, 
som  har  givet  os  Mormons  Bog,  havde  Adgang  til  en  eller 
anden  Sandhedskilde  angaaende  et  skjult  Emne? 

Første  Nephi  Bog  er  afgjort  en  sandfærdig  historisk  Be- 

retning,  Hvilke  Kilder  fandtes  der  for  disse  historiske  Op- 
lysninger, dengang  Mormons  Bog  blev  udgivet?  Hvorle- 
des opdagede  den  unge  Farmer  Joseph  Smith,  at  Syd- 
amerika blev  koloniseret  af  Israeliter?  Hvorledes  erfarede 
han,  at  Kolonien  blev  ledet  af  fire  Brødre,  og  at  den  yngste  af 
disse  blev  deres  Regent?  Hvorledes  fandt  han  ud  af,  at  de 
efter  at  have  begivet  sig  paa  deres  Rejse  til  det  forjættede 
Land,  vendte  tilbage  til  Jerusalem  efter  nogle  Messing- 
plader? Hvem  fortalte  ham,  at  de  havde  et  særligt  Kom- 
pas til  at  vise  dem  Vej  ?  Hvorledes  kom  han  til  den  Kundskab, 
at  det  Land,  de  havde  sat  Kursen  imod,  var  et  forjættet 
Land  for  dem?  Paa  hvilken  Maade  fik  han  at  vide,  at 
Folket  blev  opkaldt  efter  deres  første  Leder?  Forfatteren 
stillede  engang  en  meget  lærd  Skeptiker  disse  Spørgsmaal, 
og  han  svarede: 

„Jeg  tror,  at  Joseph  Smith  fik  sine  Oplysninger  fra 
Spauldings  Manuskript". 

Da  jeg  spurgte  Skeptikeren  om,  hvorledes  Spaulding 
havde  fundet  ud  af  disse  Ting,  svarede  han: 

„Han  maa  have  tænkt  sig  dertil". 

Men  denne  Skeptikers  Udsagn  forklarer  i  Virkeligheden 
intet.  Er  det  tænkeligt,  at  Joseph  Smith  eller  Solomon  Spaul- 
ding blot  har  gættet  sig  til  disse  Ting,  og  at  deres  Gis- 
ninger saa  senere  har  vist  sig  at  være  Kendsgerninger? 
I  Begyndelsen  af  det  nittende  Aarhundrede  fandtes  der 
ingen  tilgængelige  Kilder,  hvorfra  Spaulding  eller  Joseph 
Smith  kunde  have  skaffet  sig  alle  disse  historiske  Oplys- 
ninger. Selv  Charles  A.  Shook,  den  eneste  Forfatter,  som 
har  gjort  noget  alvorligt  Forsøg  paa  at  møde  Mormons 
Bogs  Krav  med  Argumenter  baseret  paa  arkæologiske  Op- 
dagelser, ikke  saa  meget  som  antyder,  at  Joseph  Smith 
eller  Spaulding  kunde  have  modtaget  disse  Oplysninger  fra 
nogen  dengang  tigængelig  Kilde.  Ej  heller  kunde  en  saa- 
dan  Erklæring,  at  disse  historiske  Fakta,  som  findes  i  I. 
Nephi  Bog,  var  tilgængelige  for  Joseph  Smith  eller  Solo- 
mon Spaulding  understøttes  af  noget  antageligt  Bevis.  For 
endogsaa  paa  dette  sene  Tidspunkt  er  baade  Daniel  Brin- 
ton  og  T.  Athol  Joyce  enige  om,  at  den  amerikanske  Ar- 
kæologi endnu  er  i  sin  Barndom. 

Og  nu  efter  Fundet  af  Spauldings  forsvundne  Manu- 
skript, der  fuldstændigt  kuldkaster  enhver  Tanke  om,  at 
at  disse  to  Værker  skulde  have  noget  med  hinanden  at 
gøre,  bliver  der  da  kun  tilbage  at  finde  ud  af,  hvorledes 
Joseph  Smith  var  i  Stand  til  at  skrive  alle  disse  historiske 
Fakta,  vi  finder  i  I.  Nephi  Bog.  Hvorledes  fik  han  Kund- 
skab om  disse  Ting.  Han  modtog  den  ikke  fra  nogen  Bog, 
for  der  fandtes  paa  dette  Tidspunkt  intet  Værk,  der  inde- 
holdt saadanne  Oplysninger.  Ej  heller  var  der  nogen,  der 
fortalte  ham  derom,  for  der  var  ingen,  der  dengang  var  i 
Besiddelse  af  Oplysninger  af  denne  Art. 


Stræbende  Ungdom -Tidsskriftet 
„Cumorah". 

Fra  Ungdomsforeningernes  hovedbestyrelse  har  vi 
modtaget  det  nye  Blad  til  Gennemlæsning,  og  det  er  os 
en  Glæde  at  kunne  anbefale  det  til  alle  Stjernens  Læ- 
sere. De  ualmindelig  velskrevne  Artikler  er  af  Interesse 
for  alle,  og  har  endvidere  det  Fortrin,  at  de  vil  blive  an- 
vendt som  Lektiestof  i  Ungdomsforeningerne,  sa åledes 
at  Medlemmerne  undgaar  at  købe  Lektiehefter.  Derfor 
kan  vi  sige:  Køb  Bladet,  og  De  gør  Dem  selv  en  Glæde 
derved!  Hvis  De  allerede  selv  har  købt  Bladet,  kan  De 
glæde  Deres  Familie  og  Deres  Venner  ved  at  forære 
dem  et  Gavekort  til  Bladet. 

Red. 

tforaarshilsen  til  Seskende  og  Venner  i  Danmark. 


U  kommer  der  atter  en  dejlig  Stund, 
Hvor  Bøgene  grønnes  i  Park  og  Lund, 
Og  ret  som  Blomster  i  Foraarssol  varm 
Myldrer  Minderne  frem  i  min  Barm. 
Jeg  ser  i  Tankernes  svulmende  Strøm 
Danmark,  vor  Moder,  saa  kærlig  og  øm, 
Rammen  om  Ungdommens  Haab  og  Drøm. 

Saa  mildt  og  lyst 

Fra  Danmarks  Kyst 
Vinker  en  Hilsen  fra  Skov  og  Strand, 
Frodige  Marker  og  Klitternes  Sand. 
Fra  sprudlende  Liv  paa  det  ganske  Land. 


Kun  Hjerternes  Foraar  har  ingen  Liv, 
Det  kvaltes  af  Menneskers  Kævl  og  Kiv, 
Og  Jætterne  driver  det  onde  Spil 
Netop  som   Loke  det  ynder  og  vil 
Bortsvinder  Glæde,  Tryghed  og  Fred 
Mens  Ragnaroks  Mørke  sænker  sig  ned 
Knugende  tungt  paa  hvert  elsket  Sted 

Saa  trist  og  tyst 

Om  Danmarks  Kyst. 
Samkvem  med  Hjemmet  for  os  der  drog  ud 
Har  lidt  et  alvorligt,  skuffende  Brud 
Men  ordnes  igen  paa  Vorherres  Bud. 


Thi  engang  staar  Jorden  renset  og  bragt 
Frem  i  Forklarelsens  Foraarsdragt. 
Naar  Kongernes  Konge,   Fredsfyrsten  stor 
Kommer  for  selv  at  regere  paa  Jord. 
Da  ser  vi  Millenniets  herlige  Gry 
Drive  fra  Himlen  den  sorte  Sky 
Da  skinner  Guds  kære  Sol  paany 

Saa  klart  og  lyst 

Paa  Danmarks  Kyst 
Da  mødes  vi  atter  fra  fjern  og  nær 
Med  dem  vi  i  Aarenes  Løb  fik  kær. 
Da  arver  vi  det,  der  stod  Hjertet  nær. 

Hans  Mikkelsen, 
Logan,  Utah. 

Distriktskonferencer. 


Ø^oraarskonferencen  i  Ødense 

blev  paa  1 1 1  Aarsdagen  for  Kirkens  Oprettelse,  og  Guds 
Aand   var   i   rig   Fylde   til  Stede   ved  alle   Møderne. 

12  Brødre  med  Præstedømmet  samledes  Kl.  9  Form.,  og 
dette  Møde  blev  et  virkeligt  opbyggende  Møde  under  Le- 
delse af  Missionspræsidenten  og  lovede  godt  for  de  følgende 
Møder. 

Kl.  10  afholdtes  Søndagsskole  med  40  til  Stede.  Børnene 
og  de  Unge  udførte  et  udmærket  Program.  4  unge  Brødre 
blev  ordineret  i  Præstedømmet.  Til  sidst  talte  Missionspræ- 
sidentens   Hustru  og   Missionspræsidenten   selv. 

Kl."  16,30  afholdtes  det  offentlige  Møde.  Talere  var  Ældste 
Gunner  Christensen  og  Disttiktspræsident  C.  M.  Løvendahl 
fra  Esbjerg  samt  Ældste  J.  Chr.  Hansen  og  Missionspræsi- 
dent   Orson   B.   West.    De  var  39  til  Stede. 

Mandag  Aften  havde  Kvdl.  Hjf.  arrangeret  en  udmærket 
Festaften.  Der  blev  solgt  forskellige  smukke  Ting  samt  læk- 
kert Smørrebrød,  og  Aftenen  gav  et  pænt  Overskud  til 
Velgørenhedsarbejdet.  A.  M. 

fflalborg  ^Distrikt 

aabnede  sin  Konference  med  en  vellykket  Sangunderholdning 
Skærtorsdag  Aften,  hvortil  der  var  mødt  ca.  200  Mennesker, 
der  tilbragte  en  behagelig  Aften.  Koret  gav  en  Del  godt 
udførte  Sange  tilbedste,  ligesom  flere  Solister  ydede  virk- 
ningsfuld Bistand.  Missionspræsident  Orson  B.  West  talte  i 
Pausen  over  Emnet:  »Mormonismen«,  hvilket  paahørtes  med 
udelt  Interesse  af  de  fremmødte. 

Selve  Konferencen  paabegyndtes  med  Præstedømsmøde 
Søndag  Formiddag  Kl.  9,  hvortil  Gæster  fra  flere  Byer  gav 
en  lille  Skildring  af  Arbejdet  i  deies  Gren.  Her  var  28  til 
Stede.  Herefter  havde  Søndagsskolen  sin  Part  af  Konferen- 
cen. Der  udførtes  et  Program  af  de  furskellige  Klasser  i 
Søndagsskolen,  ligesom  Søndagsskolen  fra  Hjørring  ogsaa 
fremførte  sin  Del  af  Programmet.  Her  var  176  til  Stede. 
Eftermiddagsmødet    var    ligeledes    velbesøgt,    idet    179  havde 


68 

givet  Møde  og  paahørte  de  forskellige  Talere  med  megen 
Interesse.  Man  kan  med  Sandhed  sige,  at  Guds  Aand  præ- 
gede alle  Møderne,  og  de  fremmødte  fik  et  rigt  Udbytte 
med   sig  hjem,  L.  G.  W. 


Fra  Missionsmarken. 


^Velsignelser  : 

Søndag  den  2.  Marts  1941  blev  Aksel  Mathiesens  og  Edith  Pedersen 
Mathiesens  Tvillinger,  der  blev  født  den  23  August  1940,  velsignet.  Ib 
Ronald  blev  velsignet  af  Faderen,  medens  Lone  Birgit  blev  velsignet  af 
Morbroderen  William  Ørum  Pedersen,  København. 

Søndag  den  4.  Februar  1941  blev  en  Søn  af  Henning  Eigil  Sørensen 
og  Martha  Irene  Rasmussen  Sørensen,  København,  velsignet  af  Missions- 
præsident  Orson  B.  West  og  givet  Navnet  Freddy  Preben  Sørensen. 

Den  13.  April  1941  blev  Henry  Jensen  Løjborg  og  Edith  Olsen  Løj- 
borgs lille  Datter,  født  den  15.  Januar,  velsignet  af  Jens  Olsen  og  fik 
Navnet  Anni  Dorith  Løjborg. 

Qaabshandlinger : 

Den  13.  April  1941  blev  Bent  Jørgen  Mørch  døbt  af  Faderen  Elmer 
Mørch,  Aalborg,  og  fik  Haandspaalæggelse  af  Præsident  Orson  B.  West. 

Søndag  den  20.  April  blev  Metha  Kirstine  Jensen,  døbt  af  Grensfor- 
stander  Emil  Thomsen,  Silkeborg,  og  fik  Haandspaalæggelse  for  den 
Helligaands  Gave  af  Grensforstander  Jes  P.  Jessen,  Herning.  Vi  byder 
disse  to  unge  Søskende  hjertelig  velkommen  i  Kirken. 

dødsfald: 

Skærtorsdag  den  10.  April  [1941  afgik  en  af  Aarhus  Grens  kendte 
ældre  Søstre,  Marie  Hermansen,  ved  Døden.  Søster  Hermansen,  der  blev 
født  den  5.  December  1870  i  Ikast,  blev  indlemmet  i  Kirken  ved  Daab  den 
14.  August  1899,  og  har  saaledes  i  en  lang  Aarrække  været  Medlem  af  Kirken. 
Søster  Hermansen  var  en  trofast  og  stræbsom  Sidste  Dages  Hellig,  der  har 
gjort  meget  for  Kirken  og  dens  Missionærer.    Ære  være  hendes  Minde! 

